[{"text_idx": "#000002", "text": "Cyfraddau llog ar fenthyciadau myfyrwyr cael ei gapio am dri mis"}, {"text_idx": "#000004", "text": "\u201cMi wnes i ddatganiad ar 13 Mehefin 2022 i gadarnhau\u2019r bwriad i osod cap o 7.3% ar y gyfradd log a godir ar rai o fenthyciadau myfyrwyr Cymru o fis Medi 2022, a hynny am gyfnod o 12 mis. Yn sgil adolygiad pellach, gallaf ddweud y bydd y gyfradd yn cael ei chapio ar gyfradd is o 6.3% am dri mis o 1 Medi 2022. Mae\u2019r cap hwn hefyd wedi\u2019i gyhoeddi gan Lywodraeth y DU ar gyfer myfyrwyr Lloegr. Bydd Llywodraeth Cymru yn parhau i ddiogelu myfyrwyr rhag cyfraddau llog uchel ar eu benthyciadau, cyfraddau sy\u2019n deillio o lefelau chwyddiant uchel."}, {"text_idx": "#000005", "text": "Yn ystod y flwyddyn hyd fis Mawrth 2022, cyrhaeddodd y gyfradd chwyddiant sy\u2019n pennu\u2019r llog a godir ar rai o fenthyciadau myfyrwyr 9%. O fis Medi 2022, byddai\u2019r cyfraddau llog yn codi i 12% am gyfnod cyn iddynt gael eu capio. Rhaid i Lywodraeth Cymru sicrhau nad yw\u2019r cyfraddau yn codi\u2019n uwch na chyfradd y farchnad, ac mae wedi gweithredu deirgwaith dros y 10 mis diwethaf i osod cap ar gyfradd benthyciadau a diogelu myfyrwyr."}, {"text_idx": "#000007", "text": "Nid yw newidiadau i gyfraddau llog yn newid ad-daliadau misol benthyciadau myfyrwyr, gan mai cyfran sefydlog o incwm y myfyriwr yw\u2019r swm a delir. Mae ad-daliadau benthyciadau yn ddibynnol ar lefel yr incwm. Dim ond os yw myfyrwyr yn ennill dros drothwy arbennig y maent yn gorfod ad-dalu eu benthyciad, a chaiff unrhyw ddyled sy\u2019n dal heb ei thalu ar o\u0302l tri deg mlynedd ei chlirio."}, {"text_idx": "#000008", "text": "Ni ddylai costau byw fod yn rhwystr i astudio mewn prifysgol, a dyna pam mae Llywodraeth Cymru yn darparu\u2019r grantiau costau byw mwyaf hael yn y DU. Ar gyfartaledd, mae llai gan fyfyrwyr Cymru i\u2019w ad-dalu na\u2019u cyfoedion yn Lloegr. Mae Llywodraeth Cymru hefyd yn talu hyd at \u00a31,500 o ddyled pob unigolyn sy\u2019n mynd ati i ddechrau ei had-dalu, cynllun sy\u2019n unigryw o fewn y DU.\u201d"}, {"text_idx": "#000009", "text": "Llawfeddyg Abertawe yn rhoi\u2019r brif ran"}, {"text_idx": "#000010", "text": "Mae Bae Abertawe yn prysur ennill enw da am gynhyrchu\u2019r llawfeddygon llaw gorau o gwmpas. Mae\u2019r statws yn cael ei..."}]